laion/Wikipedia-Exotic huggingface dataset:
החטיבה המזרחית של KHL

החטיבה המזרחית של KHL (ברוסית: Восточная конференция КХЛ) היא אחת משתי החטיבות בליגת ההוקי הקונטיננטלית וכוללת 15 קבוצות. החטיבה נוצרה בשנת 2009 כשהנהגת הליגה חילקה את הליגה לשתי חטיבות וארבעה בתים המסודרים על פי מיקומן הגאוגרפי. החטיבה המערבית כוללת 15 קבוצות המחולקות לשני בתים: בית חרלאמוב ובית צ'רנישוב. גביע החטיבה המזרחית (Кубок Восточной конференции) הוא פרס בליגת KHL המוענק לקבוצה שהעפילה לגמר גביע גגארין מהחטיבה המזרחית ומחזיקת הגביע היא למעשה אלופת המזרח ומוענק מעונת 2009/10. בעונה הבכורה של KHL, הליגה לא חולקה למזרח ומערב. כתב מודגש מתייחס לקבוצות שזכו בגביע גגארין.
גביע היבשת

גביע היבשת על שם ויקטור טיכונוב (ברוסית: Кубок Континента им. В.В. Тихонова) הוא גביע המוענק בליגת ה-KHL מדי שנה, מאז 2010, לקבוצה שסיימה את העונה הסדירה במאזן הטוב ביותר בליגה. מאזן הקבוצות נקבע לפי הניקוד שצברו בטבלה. אם יש שוויון בסיום העונה, שובר השוויון הוא מספר הניצחונות של כל קבוצה. כיוון שהזוכה בגביע היא בעלת המאזן הטוב ביותר בליגה, היא זוכה כפועל יוצא מכך ביתרון ביתיות לאורך כל הפלייאוף. למרות זאת, רק פעם אחת הזוכה בגביע הצליחה לממש את יתרונה ולזכות גם בגביע גגארין. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה.    קבוצה שזכתה בגביע גגארין.    קבוצה שהעפילה לגמר גביע גגארין.   קבוצה שהפסידה בגמר החטיבה.   קבוצה שהפסידה בסיבוב הראשון בפלייאוף. גביע הנשיאים (NHL)
הטיהור

האם התכוונתם ל... הטיהור (מחזה) – מחזה מאת של הלן אדמונדסון, הוצג בישראל גם בשם "מדלן". הטיהור (סרט) – סרט מתח אמריקאי משנת 2013 שכתב וביים ג'יימס דה מונקו, ומככבים בו אית'ן הוק ולנה הידי הטיהור 2: לשרוד את הלילה – סרט המשך של "הטיהור" הטיהור 3: שנת בחירות – סרט שלישי בסדרת "הטיהור" הטיהור (רומן) – רומן מאת סופי אוקסנן
דעיכה (תדר)

בתקשורת אלחוטית, דעיכה (באנגלית: Fading) היא וריאציה של ניחות באות רדיו עם משתנים שונים. משתנים אלה כוללים זמן, מיקום גאוגרפי ותדר רדיו. המודל הנפוץ עבור דעיכה הוא תהליך סטוכסטי. ערוץ דעיכה הוא ערוץ תקשורת, החווה דעיכה. במערכות אלחוטיות, דעיכה יכולה גם להיות מושפעת מריבוי נתיבים (multipath), תופעה המכונה השראת דעיכה על ידי ריבוי נתיבים (multipath induced fading), או מהצללה מפני מכשולים המשפיעים על התקדמות הגל, המכונה לעיתים דעיכת הצללה (shadow fading). נוכחות קורנים בסביבת משדר ומקלט יוצרת נתיבים רבים בהם אות משודר יכול להתפשט. כתוצאה מכך, המקלט רואה את הסופרפוזיציה של כמה העתקים של הגל המשודר, כל אחד על פי הנתיב הייחודי בו הוא התקדם. כל העתק של האות יחוש שינויים בניחות, בעיכוב (delay) ובשינוי המופע (phase shift) במהלך ההתקדמות מהמקור למקלט. תופעה זו יכולה לגרום להתאבכות (בונה או הורסת) הגורמת להגברה או ניחות (בהתאמה) בעצמת האות הנקלטת. התאבכות הורסת משמעותית נקראת לעיתים "deep fade", ויכולה לגרום לאיבוד קליטה זמני עקב נפילה חזקה ביחס אות לרעש. דוגמה נפוצה ל Deep Fade היא כאשר עוצרים ברמזור אדום ושומעים את שידור ה-FM דועך לסטטי, ועולה חזרה כאשר הרכב מתקדם, אפילו מרחק מועט. אובדן האות נובע מכך שהרכב עוצר בנקודה הסיגנל חווה התאבכות הורסת חזקה. טלפונים ניידים עלולים לחוות תופעות דומות של שינויים חזקים בקליטה בנקודות מסוימות. מידול של ערוץ דעיכה משמש תדיר כדי לחשב את האפקט של שידור אלקטרומגנטי באוויר ברשתות סלולריות. ערוץ דעיכה משמש גם בחישובי תשדורת אקוסטית תת-מימית להפרעה הנובעת מהתווך - המים עצמם. מודלים קיימים לדעיכה כוללים: דעיכת נקגאמי Log-normal shadow fading דעיכת ריילי דעיכת רייס דעיכת TWDP‏ (Two-Wave with Diffuse Power) דעיכת ווייבול מדיה וקבצים בנושא התפשטות גלים בוויקישיתוף ערך זה הוא קצרמר בנושא פיזיקה. אתם מוזמנים לתרום לוויקיפדיה ולהרחיב אותו.
אליפות גרמניה בכדורגל 1934

אליפות גרמניה בכדורגל 1934 הייתה העונה ה-27 של התחרות. לקראת עונה זו נערך שינוי ארגוני בכדורגל הגרמני. תחרויות אזוריות נערכו ב-16 גאוליגות אזוריות. מנצחי תחרויות אלו השתתפו באליפות המדינה. תחילה הם שובצו ב-4 בתים. בכל בית נערכו משחקים בשיטת משחק בית/משחק חוץ. מנצחי הבתים העפילו למשחקי חצי הגמר והגמר. משחקים אלו נערכו בשיטת מפגש יחיד. למשחק הגמר הגיעו נירנברג ושאלקה 04. לשאלקה 04 זו הייתה ההופעה הראשונה במשחק הגמר, והניצחון הראשון. לתחרות העפילו מנצחות תחרויות אזוריות: אוטו סיפלינג מוולדהוף מנהיים כבש 11 שערים ובכך זכה בתואר מלך השערים. נתונים מפורטים מאתר rsssf נתונים מאתר weltfussball
מורגן אירו 8

מורגן אירו 8 (אנגלית: Morgan Aero 8) היא מכונית ספורט המוגדרת מכונית רטרו, אשר יוצרה על ידי יצרנית הרכב "Morgan Motor Company" הבריטית בין השנים 2001–2010, ובשנים 2015–2017. המנוע נלקח (ברישיון) מחברת ב.מ.וו הגרמנית. תאוצה 0-100 קמ"ש 4.3 שניות לדגם הידני. מקדם הגרר של דגם ה- מורגן אירו 8 הוא 0.39 מורגן אירו 8 - קבריולה Morgan AeroMax - דגם קופה, אשר יוצר בין השנים 2008-2009, יוצרו 100 יחידות, מחירה של כל יחידה היה 110,000 לירות שטרלינג. מורגן אירו 8 סופר ספורט - גרסה של דגם מורגן 8 אארומקס, החלון האחורי נשאר קבוע במקומו, והגג נשלף חלקית מורגן אירו 8 - גרסה חדשה של הדגם, (קבריולה) הוצגה בתערוכת הרכב ב- ז'נבה במרץ 2015. "חברת מורגן מוטור" היא חברה בריטית בבעלות משפחתי, אשר נוסדה בשנת 1910 על ידי הנרי פרדריק סטנלי מורגן. מקום מושבה של החברה ב- Malvern, אשר במחוז ווסטרשייר באזור מערב המידלנדס אחת מתשעה אזורי אנגליה. החברה מעסיקה 177 עובדים. כל המכוניות מיוצרות בעבודת יד. מורגן אירו 8 - מבט לתא הנהג מורגן אירו 8 - מבט לתוך הרכב מורגן אירו 8 מורגן אירו 8 מורגן אירו 8, שנת 2008 Morgan AeroMax שנת 2009 Morgan AeroMax Morgan AeroMax שנת 2009 Morgan AeroMax - מבט לתא הנהג Morgan AeroMax מורגן פלוס 8 מורגן 3-וילר מורגן Aero-Sports מורגן פלוס 4 מורגן פלוס 4 פלוס מורגן סדרת F תלת אופן מורגן אירו 8 סופר ספורט (Morgan Aero SuperSports: Morgan Aero Review - Car and) מדיה וקבצים בנושא מורגן אירו 8 בוויקישיתוף מורגן 8 Aero - קופה (4:39 דקות), יו-טיוב
כיפה

האם התכוונתם ל... כיפה (גאומטריה) – צורה הנדסית כיפה (יהדות) – סממן לבוש יהודי כיפה (אסלאם) – סממן לבוש מוסלמי כיפה (נצרות) – סממן לבוש של אנשי דת נוצריים כיפה (טופוגרפיה) – חלקו העליון של הר כיפה (מבנה) – מבנה מרחבי המשמש לקירוי כיפה (מיקולוגיה) – כיפת הפטרייה כיפה (אתר אינטרנט) – אתר אינטרנט בנושאי יהדות עטרה (פין) – מכונה בסלנג "כיפה" הכנסה לכיפה – טכניקת הוצאה להורג באופן עקיף בהלכה היהודית כיף קיפה
איי מרשל במשחקים האולימפיים לנוער

איי מרשל משתתפת במשחקים האולימפיים לנוער מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. עד כה, אף ספורטאי נוער מאיי מרשל לא זכה במדליה אולימפית לנוער והשתתפותה במשחקים היא בעיקר סמלית. המשלחת הראשונה של איי מרשל למשחקים האולימפיים לנוער הייתה לאולימפיאדת הנוער סינגפור וכללה 4 ספורטאים שהתחרו בשני ענפי ספורט. המשלחת לא הגיעה להישגים וסיימה במקומות האחרונים בענפי ההרמת משקולות והשחייה. המשלחת לאולימפיאדת הנוער נאנג'ינג מנתה ארבעה ספורטאים שהתחרו בשלושה ענפים. גם משלחת זו לא הגיעה להישגים וסיימה במקומות האחרונים בענפי האתלטיקה, ההיאבקות והשחייה. איי מרשל במשחקים האולימפיים
כיסוי ראש

כיסוי ראש הוא מושג שכולל סוגים של תסרוקות ופריטים של לבוש על ראש האדם. כיפה (יהדות) - כיסוי ראש, בדרך כלל לגברים כיסוי ראש לנשים - כיסוי ראש לאשה בהלכה היהודית פאה נוכרית כובע רעלה כאפיה כיפה (אסלאם) - סממן לבוש מוסלמי כיפה (נצרות) - סממן לבוש של אנשי דת נוצריים חג'אב (حجاب): כיסוי ראש המכסה את השערות, האוזניים ורוב הצוואר ולא מסתיר את הפנים. סקופיה (לבוש נוצרי) - סוג של כובע או כיפה של כל דרגות הכמורה בנצרות האורתודוקסית, ובכנסייה הקתולית המזרחית היא מיוחדת לנזירים. שאמיה - כיסוי ראש מסורתי של נשים צ'רקסיות בובו - אבזר כיסוי ראש שאותו נוהגים רבים (גברים ונשים כאחד) מתושבי מערב אפריקה לחבוש. סודרא - כיסוי ראש יהודי מסורתי אוסף פיליפי רונה טאוזינגר, רב הכיסוי על הגלוי, באתר ישראל היום, 16 באוגוסט 2019 ערך זה הוא קצרמר בנושא טקסטיל. אתם מוזמנים לתרום לוויקיפדיה ולהרחיב אותו.
מיסלוביצה

מיסלוביצה (בפולנית: Mysłowice, נהגה: [mɨswɔˈvʲit͡sɛ]; בגרמנית: Myslowitz, מיסלוביץ) היא עיר בשלזיה, בדרום פולין. בדרום האזור המטרופוליני של שלזיה עילית, על גדות הפשמשה והבריניצה יובלי הוויסלה. בעבר השתייכה העיר מבחינה מנהלית לפרובינציית קטוביצה, ומאז הקמת פרובינציית שלזיה (ב-1999) היא משויכת אליה. מיסלוביצה היא אחת הערים המרכיבות את אגד הערים של קטוביצה (אנ') שבו כ-2.7 מיליון תושבים. בעיר עצמה מתגוררים נכון לסוף יוני 2016 כ-75,000 תושבים. ערך מורחב – קהילת יהודי מיסלוביצה בשנת 1887 חיו בעיר 900 יהודים מתוך 14,000 תושבים; על פי מקורות מסוימים, בשנה זו זה היה המספר הגבוה ביותר של יהודים שחיו בעיר בכל שנותיה . בשנת 1895 הוקם בית כנסת חדש בעיר. ב־1 בספטמבר 1939 פלשה גרמניה לפולין. כבר בימיה הראשונים של המלחמה נכבשה מיסלוביצה בידי הצבא הגרמני. בסתיו 1939 הגרמנים שרפו והרסו את בית הכנסת הגדול בעיר. באוגוסט 1942 חלק מיהודי מיסלוביצה נשלחו ברכבת ב"טרנספורט המוות" למחנה המוות בבלז'ץ. האחרים הועברו, באוגוסט 1943, למחנה המוות הנאצי אושוויץ-בירקנאו והומתו שם בתאי הגזים. לאחר השחרור בחודש מאי 1945 חזרו למיסלוביצה יחידים מתושביה היהודים שניצלו, ונוספו עליהם גם כמה עשרות יהודים, רובם משטחי פולין שסופחו לברית-המועצות. בחודש ספטמבר 1945 חיו במיסלוביצה 82 יהודים. הם נטשו את מיסלוביצה בגלי ההגירה של היהודים מפולין לארצות מערב אירופה, ארצות-הברית ולישראל. מדיה וקבצים בנושא מיסלוביצה בוויקישיתוף אתר האינטרנט הרשמי של מיסלוביצה אתר עירוני נוסף "מיסלוביצה", באתר השטעטל הווירטואלי מיסלוביץ (פולין), דף שער בספרייה הלאומית Myslowice, The Encyclopedia of Jewish Life Before and During the Holocaust, ed. Sh. Spector, G. Wigoder, vol. 2, New York 2001, p. 864. ערך זה הוא קצרמר בנושא יישובים בפולין. אתם מוזמנים לתרום לוויקיפדיה ולהרחיב אותו.
מורגן פלוס 4 פלוס

מורגן פלוס 4 פלוס (אנגלית: Morgan Plus 4 Plus) היא מכונית ספורט - קופה, דו מושבית שיוצרה על ידי יצרנית הרכב "Morgan Motor Company" הבריטית בין השנים 1964–1967. נבנו 26 יחידות. גוף הגג של דגם ה- "מורגן פלוס 4 פלוס" נבנה מ- פיברגלס, וגרם להפחתה במשקל הרכב. מנוע דגם ה- "מורגן פלוס 4 פלוס" נלקח מחברת טריומף הבריטית, מדגם "Triumph TR4A" (ברישיון). "חברת מורגן מוטור" היא חברה בריטית בבעלות משפחתי, אשר נוסדה בשנת 1910 על ידי הנרי פרדריק סטנלי מורגן. מקום מושבה של החברה ב- Malvern, אשר במחוז ווסטרשייר באזור מערב המידלנדס אחת מתשעה אזורי אנגליה. החברה מעסיקה 177 עובדים. כל המכוניות מיוצרות בעבודת יד. מורגן פלוס 4 פלוס מורגן פלוס 4 פלוס, שנת 1965 מורגן פלוס 4 פלוס מורגן פלוס 4 פלוס מורגן פלוס 4 פלוס מורגן Aero-Sports מורגן סדרת F תלת אופן מורגן 3-וילר מורגן Aero 8 מורגן פלוס 4 מורגן פלוס 6 מורגן פלוס 8 GoMoG Workshop Manual מורגן פלוס 4 פלוס (The Plus 4 Plus and Morgan SLR - Morgan Motor Company) מדיה וקבצים בנושא מורגן פלוס 4 פלוס בוויקישיתוף
קושאלין

קושאלין (בפולנית: Koszalin, נהגה: [kɔˈʂalʲin] ‏האזנה‏Ⓘ‏; בקשובית: Kòszalëno; בגרמנית: Köslin) היא עיר בחבל פומרניה, בפרובינציית פומרניה המערבית שבצפון-מערב פולין. כ-12 קילומטרים מדרום לחופי הים הבלטי. העיר קומה במהלך המאה ה-11 ובהדרגה מספר תושבים בממוצא גרמני עלה. בשנת 1618 העיר סופחה לברנדנבורג-פרוסיה. מאז ועד לסוף מלחמת העולם השנייה העיר הייתה חלק של מדינות גרמניות. לאחר סיום המלחמה האזור סופח לפולין וכל אוכלוסייה גרמנית עזבה את אזור. לעומת זאת לאזור הגיעו מתיישבים פולנים מאזורים במזרח שהועברו לשליטת ברית המועצות. קושאלין היא עיר במעמד מחוז ובירת מחוז קושאלין (אנ') שבפומרניה המערבית. בין 1950–1998 הייתה בירת פרובינציית קושאלין. בסוף שנות ה-60 של המאה ה-20 בעיר הוקם בית ספר גבוה לטכנולוגיה שבשנת 1996 קיבל מעמד של אוניברסיטה. ביוזמת תושבת המקום בשנת 1994 הוקם מוזיאון המוקדש לפעילות של ולדימיר ויסוצקי. המוזיאון כולל כ-20 פריטים שנאספו ברחבי העולם. המוזיאון מקדם תרגום של שירי ויסוצקי לשפות שונות. במסך הכול הם תורגמו ל-157 שפות בהשתתפות מתרגמים מ-26 מדינות. פרק זה לוקה בחסר. אנא תרמו לוויקיפדיה והשלימו אותו. צרפת בורז', צרפת גרמניה נוימינסטר, גרמניה אוקראינה איוואנו-פרנקיבסק, אוקראינה בלארוס לידא, בלארוס גרמניה נויברנדנבורג, גרמניה גרמניה שוודט על האודר, גרמניה ליטא טרקאי, ליטא פינלנד סייניוקי, פינלנד מדיה וקבצים בנושא קושאלין בוויקישיתוף אתר האינטרנט הרשמי של קושאלין (בפולנית, באנגלית ובגרמנית) "קושאלין", באתר השטעטל הווירטואלי "קושאלין", באתר JewishGen (באנגלית) קושאלין, באתר אנציקלופדיה בריטניקה (באנגלית) Zimna, Marlena, ed. (2015). Vladimir Vysotsky in Various Languages: International Poetic Project. USA. pp. PT328. מסת"ב 978-1517091910. ערך זה הוא קצרמר בנושא יישובים בפולין. אתם מוזמנים לתרום לוויקיפדיה ולהרחיב אותו.
ברית הארבע

ברית-הארבע (באנגלית: Quadruple Alliance) הוא השם שניתן לברית שנכרתה בין ארבע מדינות (גרמניה, האימפריה האוסטרו-הונגרית, איטליה ורומניה) קודם מלחמת העולם הראשונה, ביוזמתו של ביסמרק הקנצלר הראשון של הקיסרות הגרמנית. היוזמה באה במטרה למנוע שיתוף פעולה בין צרפת לאימפריה האוסטרו-הונגרית, ובכך לשמר את כוחה של גרמניה, ואת יתרונה על פני צרפת. לברית-הארבע קדמו הסכמים נוספים. מלחמת צרפת–פרוסיה, בשנים 1870–1871, הסתיימה בניצחון גרמני, אך הותירה חשש כבד בלב המנהיגות הגרמנית, כי צרפת, מתוך רגשות נקם, תשוב ותתקוף את גרמניה. ב- 16 באוקטובר 1879, נחתם הסכם בין גרמניה לאימפריה האוסטרו-הונגרית, וב- 18 במאי 1881, נחתם הסכם שלושת הקיסרים (בין גרמניה, האימפריה האוסטרו-הונגרית, ורוסיה. הסכמים אלו באו להבטיח, כי בכל מקרה שתפרוץ מלחמה בין אחד הצדדים, ובין מעצמה גדולה אחרת, ישמרו הצדדים האחרים על נייטרליות. ב- 20 במאי 1882, נחתם הסכם תלת-צדדי, בין גרמניה, האימפריה האוסטרו-הונגרית ואיטליה, וב- 30 באוקטובר 1883 הצטרפה גם רומניה לברית. לכל אחת מארבע חברות הברית היה אינטרס ברור וסיבה להצטרפותה לברית. גרמניה כאמור, על מנת לשמר את כוחה מול צרפת, ולמנוע ממנה מחשבות נקם, על תבוסתה במלחמת צרפת–פרוסיה. לאיטליה, היו תביעות טריטוריאליות כלפי אוסטריה, וכלפי צרפת, וכניסתה לברית הגדילה את הלחץ על צרפת. האימפריה האוסטרו-הונגרית, ביקשה לנצל את הברית ככלי נגד רוסיה אשר איתה הייתה חלוקה בנושאים שונים באשר לבלקן. לרומניה היו ניגודי אינטרסים טריטוריאליים עם רוסיה ואוסטריה. לכניסתה לברית תרם רבות הלחץ מצד קרול הראשון, מלך רומניה שמוצאו משושלת בית-הוהנצולרן-זיגמרינגן. ברית-הארבע, היוותה את הציר העיקרי, סביבו התפתחה מדיניות החוץ של המעצמות הגדולות בסוף המאה ה-19 ותחילת המאה ה-20. כל עוד היה ביסמרק הקנצלר, מילאה הברית את התפקיד המקורי לו הועיד אותה בעת הקמתה. אך עם פיטוריו של ביסמרק מראשות הממשלה, על ידי הקיסר וילהלם השני, קיבלה הברית אופי אנטי רוסי בעליל. דבר שהוביל לכך שתוך שני עשורים, כרתו רוסיה ובריטניה בריתות עם צרפת, מהלכים שהובילו למלחמת העולם הראשונה. שעת מבחן למידת איתנותה של ברית-הארבע, נוצרה כאשר פרצה מלחמת העולם הראשונה. איטליה ורומניה לא שמרו אמונים לחברות הברית. אמנם בתחילה הן הכריזו על נייטרליות, כפי שחייבה אותן נאמנותן לברית. אך לאחר שניהלו משא ומתן טריטוריאלי עם כל אחד מהצדדים הלוחמים הכריזה איטליה מלחמה על אוסטריה-הונגריה במאי 1915, ורומניה עשתה כן באוגוסט 1916. הבריתות - הקמת הברית המרובעת, (בצרפתית) באתר MGP הסכם שלושת הקיסרים, נחתם לראשונה בשנת 1873, אך התפרק ונחתם שוב בשנת 1881
ונדל

האם התכוונתם ל... Vandal או Vondel: ונדלים – שבט גרמאני-מזרחי שמוצאו ביוטלנד ונדל (מכלית) – מכלית-נהר שפותחה ברוסיה בתחילת המאה ה-20; אחת משתי אוניות הדיזל הראשונות בעולם ונדל סאבאג' – דמות בדיונית של נבל-על המופיעה בחוברות הקומיקס ביקום DC אלבר ונדאל – היסטוריון צרפתי, חבר האקדמיה הצרפתית תומאס ונדל – גנרל בצבא ארצות הברית ונדלפארק – פארק באמסטרדם Wendell או Wandle: ונדל (נהר) – אחד מיובלי התמזה שבלונדון ונדל (כדורגלן) – כדורגלן ברזילאי זנקט ונדל – עיר במדינת חבל הסאר שבגרמניה אישים ששמם הפרטי הוא ונדל ונדליזם
רפיק שחאדה

רפיק שחאדה (בערבית: رفيق شحادة; נולד ב-1977) הוא קצין בדרגת לואא' ומפקד המודיעין הצבאי הסורי מאז 2012. שחאדה הוא קצין בכיר (בדרגה מקבילה לאלוף בצה"ל) בכוחות המזוינים של סוריה, אשר פיקד בעבר על ענף 293 (המחלקה לביטחון פנים) במודיעין הצבאי. בנוסף, שימש כיועץ לנשיא בשאר אל-אסד לנושאי אסטרטגיה ומודיעין צבאי ונחשב למקורב אליו. ביולי 2012 הוחלט לקדמו ולמנותו למפקד המודיעין הצבאי. ב-24 באוגוסט 2011, האיחוד האירופי החליט להטיל עליו, יחד עם 14 אישים סורים ואיראנים נוספים, סנקציות (הקפאת נכסים ואיסור כניסה) בשל, לטענת האיחוד, "מעורבות ישירה ואחריות לאלימות נגד אוכלוסייה אזרחית בדמשק". זאת במסגרת הפעילות של 'ענף 293' של המודיעין הצבאי תחת פיקודו בדמשק. כמו כן, הוא נכנס לרשימת האישים הסורים שמעורבים/אחראים לפשעי מלחמה, הרשימה שידועה בכינוי "הרשימה השחורה". משרד האוצר הבריטי החליט באותו יום להוסיף את שחאדה לרשימת האישים הסורים שמוטלות עליהם סנקציות בגלל מעורבות בפשעי מלחמה, יחד עם קצינים סורים נוספים. משמעות הדבר היא החמרת הסנקציות של בריטניה נגדו. חודש לאחר מכן, גם שווייץ החליטה להטיל עליו סנקציות. באוקטובר 2011 קנדה הטילה עליו (בצעד סמלי בעיקרו) איסור כניסה למדינה. מאמר על 'החוג הפנימי של אסד', כולל את שחאדה (באנגלית) כתבה על החלפת ראש המודיעין הצבאי הסורי (באנגלית) כתבה על סנקציות חדשות על אישים בסוריה (שחאדה ביניהם) רשימת האישים והחברות הסורים שבריטניה מטילה עליהם סנקציות
אליפות גרמניה בכדורגל 1935

אליפות גרמניה בכדורגל 1935 הייתה העונה ה-28 של התחרות. תחרויות אזוריות נערכו ב-16 גאוליגות אזוריות. מנצחי תחרויות אלו השתתפו באליפות המדינה. תחילה הם שובצו ב-4 בתים. בכל בית נערכו משחקים בשיטת משחק בית/משחק חוץ. מנצחי הבתים העפילו למשחקי חצי הגמר והגמר. משחקים אלו נערכו בשיטת מפגש יחיד. למשחק הגמר הגיעו שטוטגרט ושאלקה 04. לשאלקה 04 זו הייתה ההופעה השנייה ברציפות במשחק הגמר, והניצחון השני. לתחרות העפילו מנצחות תחרויות אזוריות: ארנסט פוארטגן משאלקה 04 כבש 11 שערים ובכך זכה בתואר מלך השערים. נתונים מפורטים מאתר rsssf נתונים מאתר weltfussball
עונת 2015/2016 ב-KHL

עונת 2015/2016 היא העונה השמינית של ליגת ה-KHL. העונה הסדירה התחילה ב-24 באוגוסט 2015 ומשחקי הפלייאוף נפתחו ב-21 בפברואר 2016 והסתיימו ב-19 באפריל 2016 עם זכייתה של מטאלורג מגניטוגורסק בגביע גגארין. העונה הסדירה נפתחה עם עריכת טורניר גביע הפתיחה (Кубок Открытия) הידוע בכינוי גביע לוקומוטיב. בגביע הפתיחה של העונה נפגשו מחזיקת גביע גגארין לעונת 2014/2015 סק"א סנקט פטרבורג ומחזיקת גביע היבשת לעונת 2014/2015 צסק"א מוסקבה שניצחה לבסוף ובכך ניתן האות לפתיחת העונה. מש' — משחקים, נצ' — ניצחונות, נצ"ב — ניצחונות בהארכה, נצ"ח — ניצחונות בחבטות הכרעה, הפ"ח — הפסדים בחבטות הכרעה, הפ"ב — הפסדים בהארכה, הפ' — הפסדים, שז"ח — שערי זכות, שערי חובה, ± יחס — יחס שערים, נק' — נקודות מודגש מתייחס לקבוצות שהבטיחו את מקומן בפלייאוף הליגה. נטוי מתייחס לקבוצות שלא הצליחו להבטיח העפלה לפלייאוף הליגה. רוסיה אוונגרד אומסק, אלופת החטיבה המזרחית ובית צ'רנישוב — 106 נקודות רוסיה מטאלורג מגניטוגורסק, אלופת בית חרלמוב — 103 נקודות רוסיה סיביר נובוסיבירסק — 105 נקודות רוסיה סלבאט יולאייב אופה — 101 נקודות רוסיה אק בארס קאזאן — 96 נקודות רוסיה אדמירל ולדיווסטוק — 95 נקודות רוסיה אוטומוביליסט יקטרינבורג — 92 נקודות רוסיה נפטכימיק ניז'נקאמסק — 86 נקודות רוסיה צסק"ט, אלופת החטיבה המערבית ובית טראסוב, מחזיקת גביע היבשת — 126 נקודות פינלנד יוקריט הלסינקי — 108 נקודות רוסיה לוקומוטיב ירוסלבל — 125 נקודות רוסיה סוצ'י — 108 נקודות רוסיה דינמו מוסקבה — 105 נקודות רוסיה סק"א — 100 נקודות רוסיה טורפדו ניז'ני נובגורוד — 100 נקודות סלובקיה סלובן ברטיסלבה — 89 נקודות פרסי ליגת KHL הוענקו במהלך טקס סיכום העונה שנערך במוסקבה ב-24 במאי 2016. מדיה וקבצים בנושא עונת 2015/2016 ב-KHL בוויקישיתוף "Ледовый октагон. Церемония закрытия восьмого сезона : Новости : Континентальная Хоккейная Лига (КХЛ)". khl.ru. 2016-05-24. נבדק ב-2016-06-14.
מורגן אירו-ספורטס

מורגן אירו-ספורטס (באנגלית: Morgan Aero-Sports) היא מכונית ספורט תלת אופן, קבריולה, 2 מושבים, אשר יוצרה על ידי חברת מורגן מוטור הבריטית בין השנים 1920-1933. על דגם ה- "מורגן אירו-ספורטס" הורכב מנוע אופנועים בריטי (2 צילינדרים), מדגם Anzani, מקורר אוויר או מקורר נוזל של אופנועים, בנפח של 1,093 סמ"ק. "חברת מורגן מוטור" היא חברה בריטית בבעלות משפחתית, אשר נוסדה בשנת 1910 על ידי הנרי פרדריק סטנלי מורגן. מקום מושבה של החברה ב- Malvern, אשר במחוז ווסטרשייר באזור מערב המידלנדס אחת מתשעה אזורי אנגליה. החברה מעסיקה 177 עובדים. כל המכוניות מיוצרות בעבודת יד. חברת Morgan Motor Company התחילה לייצר דגמי תלת אופן בשנת 1911. בתחילת שנות ה-30 פיתחה חברת "Morgan Motor Company" את מודל ה- "Morgan Super Sports", אשר היה מודל מפותח יותר, אבל מאוד דמה למודל ה- "מורגן אירו-ספורטס". מורגן אירו-ספורטס שנת 1927 מורגן אירו-ספורטס שנת 1930 מורגן אירו-ספורטס, שנת 1931 מורגן אירו-ספורטס, שנת 1933 מורגן אירו-ספורטס שנת 1932 מורגן אירו-ספורטס מדיה וקבצים בנושא מורגן אירו-ספורטס בוויקישיתוף מורגן אירו-ספורטס (1926 Morgan Aero 2 Seater Sports - Vintage & Classic Car )
הקבינט של אלבניה

הקבינט של אלבניה (באלבנית: Këshilli i Ministrave; ידוע גם כמועצת השרים של אלבניה או ממשלת אלבניה) היא הממשלה והגוף המנהל את הרשות המבצעת באלבניה. בראש הקבינט עוד ראש ממשלת אלבניה. יו"ר המועצה (ראש הממשלה) ממונה על ידי נשיא אלבניה; השרים מתמנים על ידי הנשיא בהמלצת ראש הממשלה. הקבינט של אלבניה מתחיל לפעול רק אם האספה הלאומית נתנה את אמונה בממשלה. הקבינט אחראי לניהול השוטף של אלבניה, הוא אמון לקיים את מדיניות החוץ, הפנים, הכלכלה והחברה של אלבניה. לקבינט כפופים משרדים ממשלתיים המחולקים כל אחד לזרועות ואגפים, וזה יוצר את הרכב הרשות המבצעת. הקבינט אחראי לתת דין וחשבון לפרלמנט האלבני. הפרלמנט רשאי לפרק את הקבינט (בעקיפין) באמצעות הצעת אי-אמון. השרים נדרשים לענות על שאילתות בכתב או בעל פה שמוצעות על ידי חברי האספה הלאומית. באלבניה, שאילתות אלה מכונות "שאלות הממשלה". בנוסף, על שרי הקבינט להשתתף בישיבות ודיונים בפרלמנט הנוגעים לחקיקה בתחום אחריותם. משמע, שר האוצר מחויב להגיע לדיון באספה הלאומית בנוגע לחקיקה בתחום הכלכלי. אם ברצונם של שרי הקבינט לפתוח בהליך חקיקה, הם זקוקים לאישור האספה הלאומית. לרוב, הפרלמנט מאשר לשרים לפתוח בהליכי חקיקה. הקבינט משחק תפקיד מרכזי בקביעת סדר היום של האספה הלאומית. הקבינט יכול להציע חוקים ותיקונים במהלך ישיבות פרלמנט ולדחות דיונים שנקבעו על ידי נשיאות האספה הלאומית במטרה לקדם חקיקה בתחומים שונים. חברי הקבינט מחולקים לארבע רמות שלפיהן הם מסווגים מבחינת בכירות: ראש ממשלת אלבניה - המשרה הרמה ביותר בקבינט ובאלבניה בפרט. סגן ראש ממשלת אלבניה - המשרה השנייה בחשיבותה מבחינה ביצועית באלבניה. סגן ראש ממשלת אלבניה הוא יד ימינו של ראש הממשלה והוא מחליף אותו כאשר נבצר ממנו לכהן בתפקיד. שר - חבר במועצת השרים האחראי על תחום כלשהו באלבניה. סגן שר - לחלק מהשרים ממונים סגנים, שעוזרים להם בניהול התחומים עליהם השרים אחראים. פוליטיקה של אלבניה מדיה וקבצים בנושא הקבינט של אלבניה בוויקישיתוף אתר האינטרנט הרשמי של ממשלת אלבניה (באלבנית)
ג'וש ארנסט

ג'ושואה ראיין הנרי "ג'וש" ארנסט (באנגלית: Joshua Ryan Henry "Josh" Earnest; נולד ב-22 בינואר 1975) הוא עוזר פוליטי אמריקאי ששימש כדובר הבית הלבן תחת נשיא ארצות הברית ברק אובמה, בשנים 2014–2017. בשנת 2017 החל לשמש כפרשן פוליטי עבור NBC ו-MSNBC. ארנסט נולד בקנזס סיטי, מיזורי. באוגוסט 2012 ארנסט נישא לנטלי ויית' בטקס בין דתי נוצרי-יהודי במלון 4 העונות בוושינגטון. לזוג יש ילד אחד שנולד בשנת 2014. מדיה וקבצים בנושא ג'וש ארנסט בוויקישיתוף אתר האינטרנט הרשמי של ג'וש ארנסט ג'וש ארנסט, ברשת החברתית אקס (טוויטר) ערך זה הוא קצרמר בנושא אמריקאים. אתם מוזמנים לתרום לוויקיפדיה ולהרחיב אותו.
רוברט גיבס

רוברט ליין גיבס (באנגלית: Robert Lane Gibbs; נולד ב-29 במרץ 1971) הוא איש תקשורת ועוזר פוליטי אמריקאי. שימש כדובר הבית הלבן תחת נשיא ארצות הברית ברק אובמה, בשנים 2009–2011, לאחר שקודם שימש כדובר מסע הבחירות שלו. נולד באובורן, אלבמה. בתחילת שנות ה-90 עבד כמתמחה אצל אחד מחברי בית הנבחרים של ארצות הברית ושם עבד למשך חמש שנים עד לשנת 1996. לאחר מכן עבד בקמפיינים של פוליטיקאים שונים עד שקבל את תפקיד מזכיר העיתונות של ג'ון קרי בשנת 2004, כאשר התמודד לנשיאות ארצות הברית, אך עזב את הקמפיין לאחר זמן קצר. באותה התקופה ייעץ לברק אובמה בעת מסע הבחירות שלו לסנאט האמריקאי, ובילה איתו יותר מכל יועץ אחר. משם המשיך גם לקמפיין לנשיאות של אובמה. משנת 2013 עובד בערוץ הטלוויזיה MSNBC. מאז שנת 2015 משמש גיבס כסגן נשיא ניהולי ומנהל התקשורת ויחסי הציבור של חברת מקדונלד'ס. הוא נשוי למקרי קתרין גיבס ולהם בן אחד. מתגורר באלכסנדריה, וירג'יניה. מדיה וקבצים בנושא רוברט גיבס בוויקישיתוף רוברט גיבס, ברשת החברתית אקס (טוויטר) ערך זה הוא קצרמר בנושא אמריקאים. אתם מוזמנים לתרום לוויקיפדיה ולהרחיב אותו.
אלת הדמוקרטיה

אלת הדמוקרטיה (בסינית מפושטת: 民主女神) הייתה פסל בגובה 10 מטר שהוצב בכיכר טיין-אן-מן (הנמצאת בבייג'ינג, סין) בעת אירועי כיכר טיין-אן-מן. פסל זה נבנה באמצעות קלקר ונייר גבס תוך ארבעה ימים בלבד מתחילת המהומות, בידי סטודנטים סינים מ"המרכז האקדמי לאמנויות היפות". הסטודנטים החליטו לבנות את הפסל גדול ככל הניתן על-מנת שהממשלה לא תוכל להעבירו או לפרקו, ותישאר בידה רק האפשרות להרוס אותו באופן גלוי - דבר שיתפרש כצעד אנטי-דמוקרטי מובהק, או להשאיר את הפסל במקומו - אפשרות שהייתה בלתי סבירה. הפסל היה דומה בצורתו ובמשמעות שניתנה לו לפסל החירות שבניו יורק, אף שלא הייתה זאת מטרתו ואף שניסו לעצבו באופן שונה על מנת שיהיה מקורי ושלא יתפרש כיותר מדי ליברלי ופרו-אמריקאי. ב-30 במאי 1989 הוצב הפסל בכיכר טיין-אן-מן כאשר מבטה של הדמות היה מופנה לעבר תמונתו של מאו דזה-דונג, התלויה דרך קבע מעל שער טיין-אן-מן של העיר האסורה, שמצפון לכיכר. הדבר סימל מרידה בשלטון הקומוניסטי הסיני, שמאו דזה-דונג היה ממייסדיו ומשליטיו החשובים והרודניים ביותר. צבא השחרור העממי הרס את הפסל במהלך דיכוי ההפגנות ב-4 ביוני. מספר דגמים של הפסל הוקמו על מנת להנציח את אירועי הכיכר בשנת 1989. ביניהם: פסל שהוצב במהלך הפגנות שקטות של עשרות אלפי איש בפארק ויקטוריה שבהונג קונג ב-4 ביוני 1996. פסל ברונזה שבנייתו החלה ב-1989 והסתיימה ב-1994, שהוצב ברובע הסיני שבסן פרנסיסקו. פסל מוקטן, מצופה זהב, באולם הכניסה של אוניברסיטת יורק שבטורונטו, קנדה. האנדרטה לזכר קורבנות הקומוניזם בוושינגטון. עותק פיברגלס של אמן לא ידוע הוקם באוניברסיטת קלגרי בשנת 1995, והנציח את הסטודנטים שמתו בהתקוממות שש שנים קודם לכן. מדיה וקבצים בנושא אלת הדמוקרטיה בוויקישיתוף
לוננבורג

האם התכוונתם ל... לינבורג – עיר במדינת סקסוניה התחתונה בגרמניה; נקראת באנגלית גם "לוננבורג" לוננבורג (נובה סקוטיה) – עיירת נמל קנדית במחוז בעל אותו שם, בפרובינציית נובה סקוטיה לוננבורג (מסצ'וסטס) – עיר במדינת מסצ'וסטס, ארצות הברית לוננבורג (וירג'יניה) – מחוז במדינת וירג'יניה, ארצות הברית